ඇත්තටම ඔහු ඔටුනු නොපළන් රජ කෙනෙකි, ධන කුවේරයෙකි. සැමටම නොව යාචකයන්ටය. රජු ධනය උපයන්නේ ඔබ අප යාචකයන්ට බැතිසිතින් දෙන රුපියල දෙකෙහි වර්තමාන යාචකයෝ නම් මේ කියන රුපියල දෙකට අතපාන්නේ නැත. ඔවුන් බලාපොරොත්තු වන අවමය රුපියල් 20 යි. ඕනෑම වර්ගයක යාචකයෝ හනිෆාගේ ගැන්සියේ සිටිති. සින්දුකාරයන් දෙනෙත් අඳ කුඩාවුන්, ආබාධිත ශරීරය පිළිස්සුණු, ගොළුවන්, සමාජ සේවකයන්, මහල්ලන්, මැහැලියන්, අත් පා අහිමිවූවන්, මෙකී නොකී සියලුදෙනාම ගැන්සියේ සාමාජිකයන් වෙති. කොපමණ හිඟාකෑවත් මොවුන්ට ලැබෙන්නේ දවසේ වැටුපකි. මීට අමතරව ලැබෙන මුළු සිඟමනෙන් සියයට 5 ක කොමිස් මුදලක්ද හිමිවේ. වැඩියෙන් වැඩ කළොත් අතට වැඩිපුර මුදලක් ලබාගත හැකිය. මේ හිඟන සමාජය තුළ හොරකමට වංචාවට ඉඩක් නැත. හනිෆාගේ සහචරයෝ දවස පුරාම ඒරියා එකේ විමසිල්ලෙන් පසුවේ. පිටින් බජාර් එකට පැමිණෙන හිඟන්නන් පලවා හරින්නේද නොඑසේ නම් රජු වෙත යොමුකරන්නේද? මේ සහචරයන් විසිනි. එසේම වෙනත් හිඟන සමාජවලින් එල්ල වන තර්ජන ගර්ජනයන්ට මුහුණ දෙන්නේද මේ සහචර පිරිසය. මේ අය මාස් පඩි කාරයෝ වෙති. එක් අයෙකුගේ වැටුප රු 50,000 ඉක්මවති. අපේ බොහෝ රාජ්‍ය සේවකයන්ට හා පෞද්ගලික අංශයේ වැඩකරන ජනතාවට මේ ආකාර වැටුපක් නැත. හිඟන්නන්ට නිවාඩු නැත. බරපතළම අසනීපයක් නම් රෝහල් ගත කෙරේ. ඒ පෞද්ගලික රෝහල්වලටය. ඒ හිඟන ඇඳුමෙන් නොව වැදගත් නෝනා මහතුන් මෙනි. සියලුම විය හියදම් රජතුමා ගෙනි.
වර්තමාන යාචකයන් බලාපොරොත්තු වන අවමය කීයද?
රුපියල් 20 යි